**Дзмітрый Мікалаевіч Крутой** (10 студзеня 1981, Бялынічы, Магілёўская вобласць) — беларускі дзяржаўны дзеяч.

Біяграфія
---------

Нарадзіўся 10 студзеня 1981 года ў гарадскім пасёлку Бялынічы Магілёўскай вобласці.

У 1998—2003 гадах вучыўся ў Беларускім дзяржаўным тэхналагічным універсітэце. Са жніўня па кастрычнік 2003 года — інжынер кафедры эканомікі і кіравання на прадпрыемствах хіміка-ляснога комплексу Беларускага дзяржаўнага тэхналагічнага ўніверсітэта. У 2004 годзе скончыў аспірантуру БДТУ.

У 2004—2006 гадах — вядучы, галоўны эканаміст сектара арганізацыі аплаты працы і цэнаўтварэння ўпраўлення эканомікі і інвестыцый Міністэрства лясной гаспадаркі Рэспублікі Беларусь. У 2006—2010 гадах намеснік начальніка ўпраўлення ляснога комплексу галоўнага ўпраўлення аграпрамысловага і лясной комплексаў Міністэрства эканомікі Рэспублікі Беларусь.

У 2010 годзе скончыў Акадэмію кіравання пры Прэзідэнце Рэспублікі Беларусь.

У 2010—2014 гадах намеснік начальніка галоўнага ўпраўлення аграпрамысловага і ляснога комплексаў — начальнік упраўлення ляснога комплексу Міністэрства эканомікі Рэспублікі Беларусь. У 2014—2017 гадах — намеснік Міністра эканомікі Рэспублікі Беларусь.

З 27 студзеня 2017 года — першы намеснік Міністра эканомікі Рэспублікі Беларусь. 18 жніўня 2018 года прызначаны Міністрам эканомікі Беларусі. 29 лістапада 2019 года стаў першым намеснікам прэм’ер-міністра Беларусі, працаваў на пасадзе да 3 чэрвеня 2020 года, пасля чаго быў празначаны намеснікам Кіраўніка Адміністрацыі Прэзідэнта Рэспублікі Беларусь.

31 жніўня 2020 года Крутой быў уключаны ў спіс асобаў, на якіх накладзена бестэрміновая забарона на ўезд у Латвію, пяцігадовая забарона на ўезд у Эстонію і забарона на ўезд у Літву ў сувязі з тым, што *«сваімі дзеяннямі ён арганізаваў і падтрымаў фальсіфікацыю прэзідэнцкіх выбараў 9 жніўня і наступнае гвалтоўнае задушэнне мірных пратэстаў»*.

1 жніўня 2022 года прызначаны Надзвычайным і Паўнамоцным Паслом Рэспублікі Беларусь у Расійскай Федэрацыі.

Сям’я
-----

Жанаты. Мае дваіх дзяцей.

Зноскі
------

1. ↑  Александр Лукашенко рассмотрел кадровые вопросы (руск.).  Прэс-служба Прэзідэнта Рэспублікі Беларусь. Праверана 21.08.2018.
2. ↑  Румас стаў прэм’ер-міністрам, абнавіліся чатыры віцэ-прэм’еры
3. ↑  Латвія, Літва і Эстонія ўключылі Лукашэнку і яшчэ 29 чыноўнікаў ў спіс пэрсон нон-грата. ПОЎНЫ СЬПІС
4. ↑  Максім Ермаловіч зменіць Дзмітрыя Крутога на пасадзе намесніка кіраўніка Адміністрацыі Прэзідэнта

Спасылкі
--------

|  |  |
| --- | --- |
| q: | Дзмітрый Мікалаевіч Крутой у Вікіцытатніку |

* Крутой Дзмітрый Мікалаевіч

| ⛭Міністры эканомікі Беларусі |
| --- |
| 
* Сяргей Лінг (1994—1995)
* Георгій Бадзей (1995—1996)
* Уладзімір Шымаў (1996—2002)
* Андрэй Кабякоў (2002—2003)
* Мікалай Зайчанка (2003—2009)
* Мікалай Снапкоў (2009—2014)
* Уладзімір Зіноўскі (2014—2018)
* Дзмітрый Крутой (2018—2019)
* Аляксандр Чарвякоў (2020—2023)

 |

| ⛭Надзвычайныя і Паўнамоцныя Паслы Беларусі ў Расійскай Федэрацыі |
| --- |
| Пачатак дыпадносін  Адкрыццё пасольства | 28 чэрвеня 1992  1993 |
| Паслы | 
* Віктар Даніленка (1993—1997)
* Уладзімір Грыгор’еў (1997—2006)
* Васіль Далгалёў (2006—2011)
* Андрэй Кабякоў (2011—2012)
* Ігар Петрышэнка (2012—2018)
* Уладзімір Сямашка (2018—2022)
* Дзмітрый Крутой (з 2022)

 |

|  |  |
| --- | --- |
| ⚙️   Слоўнікі і энцыклапедыі | Даведка ТАСС · OpenSanctions |